- Presa din Turcia anunţă demiterea lui Marius Şumudică
- Şumudică ar urma să fie înlocuit cu un fost antrenor al lui Galatasaray
- Antrenamentele, calificările şi cursa de Formula 1 de la Marele Premiu al Arabiei Saudite sunt live în AntenaPLAY, pe canalul dedicat
- Antrenamentele, calificările, sprintul şi cursa de Formula 2 de la Marele Premiu al Arabiei Saudite sunt live în AntenaPLAY, pe canalul dedicat
Presa din Turcia anunţă iar demiterea lui Marius Şumudică! Cotidianul turc Fanatik scrie că "Şumi" va fi înlocuit cu un fost antrenor al lui Galatasaray, Hamza Hamzaoğlu.
Şumudică o lasă pe Gaziantep pe locul 18 în prima ligă turcă, loc retrogradabil. La Gaziantep evoluează 4 români, Florin Niţă, Deian Sorescu, Alex Maxim şi Denis Drăguş.
Presa din Turcia anunţă iar demiterea lui Marius Şumudică!
Potrivit fanatik.com.tr, Marius Şumudică are o întâlnire cu conducerea lui Gaziantep în această dimineaţă, în urma căreia i se va comunica decizia.
Marius Şumudică a pierdut şi meciul disputat de ziua lui, cu Antalyaspor, cu 1-0.
Presa turcă a anunţat şi anterior demiterea lui Şumudică, dar antrenorul a reuşit să îşi salveze temporar postul. Gaziantep nu mai are însă răbdare şi vrea să îl pună antrenor pe Hamza Hamzaoğlu, care a cucerit 3 trofee cu Galatasaray în sezonul 2014-15, dar nu a mai antrenat de 2 ani.
"Starea mea de sănătate s-a deteriorat"
Marius Şumudică anunţa în presa turcă faptul că nu ţine de scaun. El a spus că sunt multe bisericuţe în vestiar.
"Mâine îmi voi face bagajele și voi pleca. Starea mea de sănătate s-a deteriorat, m-am îmbolnăvit aici. Nu suntem o echipă rea, dar sunt jucători care nu mă vor și nu joacă. Există bisericuțe în vestiar. Trebuie să schimb echipa", ar fi spus Marius Şumudică, conform presei din Turcia.
Marius Şumudică a făcut scandal după înfrângerea grea încasată chiar de ziua lui, Antalyaspor – Gaziantep 1-0. Antrenorul care a împlinit luni 53 de ani a vorbit despre arbitraj, dar şi despre problemele pe care le are echipa.
Gaziantep are o singură victorie în ultimele cinci meciuri şi a căzut pe loc retrogradabil, cu 28 de puncte acumulate după primele 28 de etape disputate în campionatul din Turcia. După ultimul eşec, Şumi a atacat arbitrajul, cerând un penalty. El a recunoscut şi problemele din vestiar.
"A fost un meci deschis, frumos, am jucat un fotbal bun, dar vreau să spun ceva. Am văzut cum arbitrul și-a schimbat decizia, la Maxim e sută la sută penalty. Nimeni nu a spus nimic la TV, nu am pus presiune deloc. Aici cine pune presiune primește un ușor avantaj.
E penalty clar la Maxim, toți au văzut. Arbitrul s-a dus la monitor și nu a vrut să vadă că a fost penalty. E vina noastră că nu facem scandal la televizor? Nu vreau să vorbesc acum la cald despre plecare. Sunt probleme de vestiar, nu le mai spun la televizor. Trebuie să rămână în vestiar", a spus Şumudică.
Şumudică, salvat de jucători
Săptămâna trecută, presa din Turcia a anunţat că Marius Şumudică a fost aproape de demitere. Chiar dacă a scăpat, Şumi are acum nevoie de un rezultat pozitiv în partida de pe teren propriu cu Beşiktaş, ce se va disputa pe 11 martie.
Jucătorii ar fi fost cei care l-au salvat pe Şumi. 3 dintre ei au fost să îi convingă pe başkani să continue alături de antrenorul român. Alexandru Maxim, Florin Niţă şi căpitanul echipei, Papy Djilobodji au fost delegaţi să discute cu şefii clubului pentru a se evita plecarea lui "Şumi".
Marius Şumudică a fost foarte aproape să fie demis de la Gaziantep. Consiliul de Administraţie al clubului s-a reunit iar în favoarea plecării antrenorului au votat şapte membrii, din 13. În ciuda acestui fapt, românul va continua pe banca echipei din Superlig.